Kamongkogan

Kamongkogan (ꦏꦩꦺꦴꦁꦏꦺꦴꦒꦤ꧀) utawa mongkog (ꦩꦺꦴꦁꦏꦺꦴꦒ꧀) ya iku émosi sekundhèr manungsa sing ditandhani déning rasa marem kambi idhèntitas, panggawéan, utawa gegayuhané sasawong. Kamongkogan asring dianggep minangka kawalikané rasa isin utawa andhap asor lan bisa dipandeng minangka kabecikan utawa piala gumantung kontèksé. Kamongkogan bisa uga ngrujuk ing pangrasa marem sing dipikolèh saka pilihan lan tumindaké dhèwèk utawa wong liya utawa amarga dadi bagéané saklumpuk wong. Kamongkogan iku byasané minangka asil pangalem, ngilo dhiri sing mandhiri, utawa pangrasa katurutan amarga dadi bagéané sawijining klumpuk. 

Tembung kamongkogan bisa uga ngrujuk ing pawujudan idhèntitas klumpuk, kalebu ètnis sasawong—utamané Kamongkogan Ireng sing entuk momentum sajarah sasuwéné Obahan Hak Sipil Amérika Sarékat lan gegelutan kamardikan sadurungé—Kamongkogan Féminis sing ngoyod ing obahan hak-hak wanita lan gegelutan kasajèjèran gèndher—lan idhèntitas sèksual (tuladhané, Kamongkogan Gay utawa LGBT sing saya diwanuhi sawisé Haruhara Stonewall). Ing kontèks klumpuk minoritas iki, nuduhaké kamongkogan minangka tumindak sing nyuwawa wong-wong ing njaba klumpuk minoritas mau sing njajal nandhuraké rasa isin marang dhèwèké kabèh.

Ana uga rasa mongkog sing bisa mbarengi idhèntitas bangsa (patriotisme), idhèntitas wewengkon, utawa sesambungan liyané (tuladhané, mongkog dadi alumnus universitas). Ing kontèks iki, kamongkogan luwih asifat harfiyah.

 Deleng uga 

 Kapracayan dhiri
 Martabat
 Éfèk Dunning–Kruger
 Waham kagungan
 Pamikiran klumpuk
 Kaumukan
 Hubris
 Komplèks Ikaros
 Narsisme
 Éfèk kaliwat pracaya dhiri
 Kakolonan
 Bias ladi dhiri
 Pitung Dosa Matèni lan Patang Prakara Pungkasan
 Pitung kabecikan
 Dhuwur dhiri
 Gladri dhuwur dhiri
 Lelara kamenangan

 Rujukan 

 Kapustakan 


 Owen, David (2007). The Hubris Syndrome: Bush, Blair and the Intoxication of Power. Politico's, Methuen Publishing Ltd.

 Wacan sabanjuré 



Kategori:Émosi
Kategori:Piadeg psikologis